Surah Al-Kafirun

Surat Al Kafirun (basa Arab:الْكَافِرُونَ) nyaéta surat ka-109 dina Al Qur'an. Surat ieu diwangun ku 6 ayat sarta kaasup kana surat Makkiyah. Ngaran Al Kaafiruun (jalma-jalma kafir) dicokot tina kecap anu mecenghul dina ayat kahiji surat ieu. Poko eusi surat ieu téh henteu dibeunangkeunana  kompromi dina wangun nyampuradukkeun ajaran agama.

 Kasang Tukang 
Dina mangsa sumebarna Islam di Mekah, kaum Quraisy anu nangtang Rosulullah SAW teu eureun-eureun néangan cara pikeun ngeureunkeun ajaran Islam nu ngancam kapercayaan karuhun  maranéhanana. Dina salah sahiji usaha kasebut maranéhanana upaya ngusulkeun kompromi ka Rosulullah SAW di mana maranéhanana nawarkeun: lamun Rosulullah daék muja pangéran maranéhanana, mangka maranéhanana baris muja Pangéran sakumaha konsép Islam. Saterusna surat ieu diturunkeun pikeun ngajawab hal éta.

 Eusi jeung Tarjamah 

 Ayat ka Tulisan Arab Tarjamah basa Sunda 1. قُلۡ يَـٰٓأَيُّہَا ٱلۡڪَـٰفِرُونَ  Pok caritakeun (Muhammad): “Yeuh jalma-jalma kafir! 2. لَآ أَعۡبُدُ مَا تَعۡبُدُونَ  Kaula mola nyembah kana naon anu ku arandika disarembah. 3. وَلَآ أَنتُمۡ عَـٰبِدُونَ مَآ أَعۡبُدُ  Jeung arandika ogé lain nu nyarembah ka nu ku kaula disembah. 4. وَلَآ أَنَا۟ عَابِدٌ۬ مَّا عَبَدتُّمۡ  Jeung kaula lain nu nyembah cara arandika nyarembah. 5. وَلَآ أَنتُمۡ عَـٰبِدُونَ مَآ أَعۡبُدُ  Jeung arandika ogé lain nu nyarembah cara kaula nyembah. 6.  لَكُمۡ دِينُكُمۡ وَلِىَ دِينِ Agama arandika keur arandika, agama kaula keur kaula.”

 Tumbu kaluar 
 Al Kafirun Léarn Surah Al Kafirun with Audio at MountHira.com

 Rujukan 
 Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit  Diponegoro, Bandung, 2003.
 Al Quran dan Terjemahnya, Departemen agama, C.V. Toha Putra, Semarang, 1971

Kategori:Surah dina Al-Qur'an